google/wiki40b huggingface dataset:
Kilpnäärmehormoonid

Mao kilpnäärmehormoonid

Madude kilpnäärmehormoone on vähe uuritud, arvatakse et neil reguleerivad hormoonid kasvu, kestamist ja puhkeseisundeid ning paljunemist.
Kilpnäärmehormoonide sisaldus on madudel varieeruv, nii on isaste harilike rästikute ringleva türeoksiini (T₄) sisaldus suurim just paljunemisperioodil.
Madudel tehtud türeoidektoomia mõjutab kestamise sagedust nii, et kestamine toimub lühemate ajavahemike tagant. Sagedaste kestamistsüklitega seostatakse seltsilisloomadena peetavatel madudel ka hüpertüreoidismi.

Inimese kilpnäärmehormoonid

Kilpnäärmehormoonide sünteesiks vajab inimese organism vähemalt 60–70 µg joodi iga päev.

Erituse regulatsioon

Kilpnäärme talitlus allub tänapäevase käsitluse kohaselt hüpotalamusele ja hüpofüüsile.
Hüpotalamuse eritatud türeotropiini vabastajahormoon (türeoliberiin, TSH-RF) siirdub hüpofüüsi värativeenide kaudu adenohüpofüüsi, seondub seal kilpnäärmehormooni retseptoritega ning vabastab üldvereringesse kilpnääret stimuleerivat hormooni (türeotropiin, TSH) (see on hüpotalamuse-hüpofüüsi-kilpnäärme telg).
Muutused hüpotalamuse-hüpofüüsi-kilpnäärme teljel mõjutavad ka naistel hüpotalamus-hüpofüüsi-munasarja telge ning meestel hüpotalamuse-hüpfüüsi-munandite telge, selle täpseid mehhanisme käesolevala ajal ei tunta.

Eritus

Kilpnäärme folliikulrakud eritavad folliikulite kolloidi türeoglobuliini (valk) ning ensüümi, mis seovad joodi valgus olevatesse türosiinimolekulidesse ja eritavad selle rakuvälisesse depoosse.
Rakuvälisest depoost vabanemiseks kolloid endotsüteeritakse folliikulirakkude poolt ja hormoonid vabastatakse vereringesse.

Molekulaarmehhanismid

Kilpnäärmehormooni retseptorid paiknevad eri tüüpi rakkude tuumades.
Johann von Derfelden vanem

Johann von Derfelden (sündinud 1561; maetud 7. juulil (vkj 27. juunil) 1633) oli Rootsi sõjaväelane.
Johann von Derfelden sündis Johann (Jochim) Derfeldeni ja Sophia (Dorothea) Bocki pojana. Tema perekond viidi 1571. aastal Venemaale vangi, kuid mingil põhjusel jäi noor Johann perekonnast maha.
Peale õpinguid Riias siirdus ta Saksamaale, Prantsusmaale, Inglismaale, Itaaliasse ja Hispaaniasse, kus oli nii väe- kui ka õukonnateenistuses. Peale naasmist sai ta Rootsi kuninga kammerjunkruks. Stångebro lahingu järel nimetati Johann von Derfelden admiraliks ning määrati Turu asehalduriks. Ta võttis osa Pärnu vallutamisest ja oli Moskvasse lähetatud saatkonna liige. Moskvast naastest määrati ta Tartus paikneva Rootsi jalaväerügemendi ooberstiks. 1611 sai temast Haapsalu asehaldur. Peale Riia vallutamist 1621. aastal määrati Derfelden sinna asekuberneriks.
Johann von Derfelden maeti 7. juulil (vkj 27. juunil) 1633 Tallinna Niguliste kirikusse.
Talle kuulusid Veltsa, Kloostri, Lautna ja Suure-Rõude mõis.
Meeleolu

Meeleolu on püsiv tundmuslik seisund. Kui tundmused on suhteliselt lühiaegsed, siis püsivamat tundmuslikku seisundit nimetatakse meeleoluks. Näiteks viha võib kesta vaid mõned hetked, aga ärritatud meeleolu võib inimest vallata mitmeid päevi. Meeleolu on alati olemas, olles fooniks kõikidele tegevustele. Meeleolul ei ole nii selgelt väljendunud seost sündmustega, kui tundmusel.
Kuigi ilmneb üsna tihe seos tundmuste märgi (hea, paha) ja meeleolu märgi (hea, paha) vahel, võib halva meeleolu foonil esineda sõltuvalt sündmustest häid tundmusi ja vastupidi.
Meeleolust sõltub suuresti inimese igapäevane aktiivsus – heas meeleolus inimene on tegus ja vastupidi. Reeglina on inimesed heas meeleolus, mis tagab nende optimaalse aktiivsuse kohanemaks keskkonna muutustega. Kuid meeleolu ei ole püsivalt ühel tasemel, vaid kõigub süstemaatiliselt päeva kestel. Oluliselt sõltub meeleolu tase möödunud öö une sügavusest. Positiivne meeleolu on madalaimal tasemel pärast ärkamist ning enne uinumist.
Fotosüntees

Fotosünteesi tüübid

Erineva kliimaga piirkondades on taimede evolutsiooni käigus tekkinud kolm põhimõtteliselt erinevat fotosünteesitüüpi. Fotosünteesi tüübid ehk süsiniku sidumise mehhanismid liigitatakse: C₃-, C₄- ja CAM-taimede (lühend mõistest crassulacean acid metabolism, nimetuse saanud Crassulacea sugukonna järgi, eesti keeles paksulehelised) fotosüntees. Neist universaalseim on C₃-taimede fotosüntees, mida esineb ka kahes muus tüübis.
On olemas ka C₂-fotosüntees (teise sõnaga fotorespiratsioon), aga see ei ole süsiniku, vaid hapniku sidumise meetod. Suuremas plaanis jagunevad fotosünteesi protsessid kaheks: valgusreaktsioonid ja süsiniku reaktsioonid. Valgusreaktsioonid hõlmavad valgusenergia muundamist keemiliseks energiaks, süsiniku reaktsioonid aga sealt saadud keemilise energia (ATP, NADPH) abil süsihappegaasi sidumist atmosfäärist. Süsiniku reaktsioonide järgi saabki eristada erinevaid tüüpe.
Inglismaa jalgpallikoondis 1958. aasta jalgpalli maailmameistrivõistlustel

Inglismaa jalgpallikoondis 1958. aasta jalgpalli maailmameistrivõistlustel

Mängijad

Colin Mc Donald
Don Howe
Thomas Banks
Edward Clamp
Billy Wright
William Slater
Bryan Douglas
Bobby Robson
Derek Kevan
John Haynes
Thomas Finney
Eddie Hopkinson
Alan Hodgkinson
Peter Sillett
Ronald Clayton
Maurice Norman
Peter Brabrook
Peter Broadbent
Robert Smith
Sir Bobby Charlton
Alan Court
Maurice Setters

Treener

Walter Winterbottom
Rene Kuulmann

Rene Kuulmann (sündinud 23. novembril 1969 Tallinnas) on eesti purjetaja, jääpurjetaja, kunstikoguja ja ettevõtja.
Ta lõpetas aastal 1988 Tallinna 9. Keskkooli ja aastal 1993 Tallinna Tehnikaülikooli majandusteaduskonna.
Tema isa oli jääpurjetaja Mati Kuulmann.
Ta kandideeris üksikkandidaadina 2014. aasta Euroopa parlamendi valimistel ning sai 632 häält.
16. jaanuaril 2012 tehtud maksuotsusega määras Maksu- ja Tolliamet Kuulmannile tasumisele kuuluva tulumaksu vara võõrandamiselt summas 1,7 miljonit eurot. Kuulmann vaidlustas otsuse kohtus. Oktoobris 2014 jõustus kohtuotsus, mille järgi peab Kuulmann vara võõrandamisega teenitud tulult maksma Maksuametile tulumaksu 1,7 miljonit eurot.
Novembris 2016 kuulutas Harju maakohus välja Kuulmanni pankroti ja pani talle täieliku ärikeelu.
Marge Rull

Marge Rull (sündinud 9. juunil 1969 Pärnus) on eesti aeroobikatreener, ta on üks vähestest naistest, kes Estonia laevakatastroofist 28. septembril 1994 eluga pääses. Tema reisikaaslane Heddy hukkus.
Ta on osalenud sellistes dokumentaalfilmides nagu "Turvalisuse illusioon" (1996) ja 2006. aasta veebruaris BBC-s näidatud filmis "Surviving Disaster".
Kivi-Vigala – Avaste – Vana-Vigala tee

Kivi-Vigala – Avaste – Vana-Vigala tee (registrinumbriga 20181) on kõrvalmaantee Rapla maakonnas. Tee pikkus on 15,1 km.
Tee algab Kivi-Vigala külast, läbib Ojapere, Vängla, Avaste küla ja lõppeb Vana-Vigala küla juures.
Mäetaguse säär

Mäetaguse säär on poolsaar Saaremaa vallas Laidevahe looduskaitsealal.
Andrei Netšajev

Andrei Aleksejevitš Netšajev (vene keeles Андрей Алексеевич Нечаев; sündinud 2. veebruaril 1953 Moskvas) on Venemaa poliitik ja majandusteadlane, professor, Venemaa Föderatsiooni esimene majandusminister.
Ta oli aastatel 1992–1993 Venemaa majandusminister ja 1993–2013 panga Venemaa Finantskorporatsioon president. 
Netšajev on 2012. aasta aprillis Aleksei Kudrini eestvedamisel loodud ekspertkogu Kodanikualgatuse Komitee liige. 2013. aastal rajas ta koos mõttekaaslastega poliitilise  partei Kodanikualgatus ("Гражданская инициатива"). Partei asutamiskongressil valiti ta partei esimeheks. Partei eesotsas oli ta kuni 23. juunini 2018. Partei kongressil 2018. aasta juunis valiti partei uueks esimeheks Dmitri Gudkov. Netšajev valiti partei poliitnõukogu liikmeks. Partei muutis oma nime Muutuste Parteiks. 
2016. aastal kandideeris Netšajev Riigiduumasse, kuid mandaati ei saanud.

Haridus ja töökäik

Netšajev lõpetas 1975. aastal Lomonossovi-nimelise Moskva Riikliku Ülikooli majandusteaduskonna majandusküberneetika erialal ja 1978. aastal samas aspirantuuri. 
1979. aastal kaitses ta MRÜ-s kandidaadikraadi ja 1998. aastal Venemaa Föderatsiooni juures asuvas Rahvamajanduse Akadeemias majandusteaduste doktori kraadi. 1991. aastal oli ta Moskvas asuva Rahvamajanduse majanduspoliitika instituudi teadusdirektor. 
1991. aasta novembris sai Netšajev Vene NFSV majandus- ja rahandusministri esimeseks asetäitjaks ja 1992. aasta veebruaris Jegor Gaidari valitsuses Venemaa Föderatsiooni majandusministriks. 1993. aasta märtsis läks Netšajev ministriametist erru. Aastatel 1993–2013 oli ta panga Venemaa Finantskorporatsioon president.
Karl Alexander von Wistinghausen

Karl Alexander von Wistinghausen (ka Carl von Wistinghausen) (27. mai/8. juuni 1826 Lihula mõis – 10. september/22. september 1883 Tallinn) oli Eestimaa aadlik, arstiteadlane, riigitegelane ja Eestimaa kubermangu kameraalhoovi president ja aktsiisivalitsue juht.
Ta õppis aastatel 1844–1850 Tartu Ülikooli arstiteaduskonnas, Dr. med.
Oli Eesti III üldlaulupeo aupresidendiks.
1860. aastal immatrikuleeriti ta Eestimaa rüütelkonda.
James McKenzie

Isiklikku

McKenzie vanem vend George oli samuti tuntud Šotimaa ja Suurbritannia poksija ning tema nõbu oli tuntud elukutseline poksija Tancy Lee.
Elva Lasteaed Murumuna

Elva lasteaed Murumuna on Tartu maakonnas Elva linnas aadressil Kesk tänav 29 tegutsev lasteaed.
Murumuna lasteaed on liitunud Kiusamisest vaba lasteaed projektiga ja Tervist Edendavate Lasteaedade võrgustikuga.
Lasteaias tegutseb kaheksa rühma.
Priit Alamäe

Haridus

Ta lõpetas 1997. aastal Miina Härma Gümnaasiumi ning 2003. aastal bakalaureusekraadiga (BA) Tartu Ülikooli ettevõttemajanduse eriala.

Äri ja karjäär

Aastatel 1997–2000 oli ta Sotsioloogiliste Uuringute Keskuse juhatuse esimees, uurides trende Eesti majanduses ja poliitikas.
2000. aastal asutas ta Webmedia Groupi, mis 2011. aastal nimetati ümber Nortaliks.
2004. aastal oli ta InnoCap Partnersi (start-up investeerimisfirma IT, rahanduse, telekommunikatsiooni, telemaatika ja biotehnoloogia valdkonnas) asutajaliige.
Aastatel 2005–2008 oli ta MobilCashi (Taani mobiilmaksete ja rahaülekande firma, mis on spetsialiseerunud mobiilsetele rakendustele ja teenuste lahendustele) nõukogu liige.
Aastatel 2005–2007 oli ta Acando Groupi juhtkonnas. Aastatel 2011–2013 oli ta CCC Corporationi nõukogu esimees.

Ühiskondlik tegevus

2000. aastal oli ta üks fondi Tartu Ülikooli Kliinikumi Lastefondi asutajaid. Ta on äriideede konkursi "Ajujaht" žürii liige ja ka MTÜ Prototron Fundi ekspertkomisjoni esimees.
Ta oli üks erakonna Eesti 200 asutajatest ning kandideeris 2019. aasta Riigikogu valimistel valimisringkonnas nr 4 ning kogus 1808 häält, kuid ei osutunud valituks.

Isiklikku

Tal on kaks last.
Darevskia dahli

Levila

Nad on levinud Gruusias, Ukrainas ja Armeenias.  
Armeenias leidub seda liiki Širaki, Lori ja Tavuši maakonnas.
Moskva CSKA

Hooaeg 2011–2012

Hooajal 2011–12 osales klubi UEFA Meistrite Liiga 2011–12 grupifaasis. Milano Internazionale järel sai CSKA alagrupi teise koha. Jalgpalliklubi vastaseks Meistrite Liiga kaheksandikfinaalis sai Madridi Real. Mäng Moskvas lõppes 1:1 viigiga, kui Pontus Wernbloom lõi värava mängu 93. minutil. Kohtumisel Santiago Bernabéul tuli Venemaa klubile 1:4 kaotuse vastu võtta.
Francesco di Paola

Francesco da Paola ehk Franciscus Paolast (27. märts 1416, Paola, Cosenza, Napoli kuningriik – 2. aprill 1507, Plessis-lez-Tours, Touraine, Prantsusmaa) oli Itaalia rändmunk, roomakatoliikliku miniimide kerjusmungaordu asutaja. Erinevalt enamikust ordude rajajaist ei saanud Francesco di Paola kunagi preestripühitsust, just nagu ka tema kaitsepühak Assisi Franciscus.
Francesco sündis Paola linnas Calabrias Lõuna-Itaalias. Hariduse sai ta oma kodulinna frantsiskaanidelt. Ta kasvas vagas perekonnas ning käis koos vanematega palverännakuil Roomas ja Assisis, misjärel hakkas erakuks, elades mereäärses koopas. Viie aastaga kogunes tema ümber rühm järgijaid. 1452. aastal rajas ta usulise kogukonna, mis elas rangete reeglite järgi: lisaks kasinus- ja vaesustõotusele tegeldi patukahetsuse ja heategevusega ning söödi üksnes taimetoitu (keelatud olid ka piim, juust ja munad). Francesco oli tuntud loomaarmastuse poolest; ühe legendi järgi äratas ta taas ellu oma lemmiklamba Martinello, kelle näljased töömehed olid ära küpsetanud, jättes järele üksnes naha ja kondid. Samuti olevat ta äratanud surnust oma lemmikforelli Antonella, kelle üks preester oli juba ära praadinud. Samas aitas ta ka inimesi: Francesco palvete peale tõusis surnust tema õepoeg Nicholas Alessio, kes sai pühaku üheks tuntumaks õpilaseks.
1474. aastal tunnustas Francesco di Paola tööd paavst Sixtus IV. 1492. aastal sai ordu nimeks miniimid (ladina keeles Ordo Minimorum, eesti keeles ka vähemate vendade ordu - nimetus rõhutab orduliikmete alandlikkust). 1506. aastal kinnitati ordu põhikiri ning selle juurde loodi ka nunna- ja ilmikute ordud. Ehkki miniimide ordu pole kunagi olnud väga rohkearvuline ning kannatas palju Prantsuse revolutsiooni sündmustes, tegutseb see tänini, eelkõige Euroopas (kõige laiemalt Itaalias), Lõuna- ja Põhja-Ameerikas.
1483. aastal saatis Sixtus IV Francesco Pariisi, ravima Prantsuse kuningat Louis XI. Pärast tolle surma jäi Francesco Prantsusmaale, nõustama Louis' poega Charles VIII. Muuhulgas vahendas ta rahuläbirääkimisi Prantsusmaa ja Bretagne'i ning Prantsusmaa ja Hispaania vahel.
Püha Francesco di Paola kanoniseeriti 1519. aastal. Ta on Calabria, Amato, vaeste ja erakute, kalurite, paadimeeste, meremeeste, mereväeohvitseride, tüürimeeste ja muude merega seotud inimeste kaitsepühak. Temalt palutakse ka kaitset tulekahju, katku ja viljatuse eest.
Primaarne sektor

Primaarne sektor ehk esmassektor ehk hankiv majandus on majandussektor, mis tegeleb hüvede loodusest saamisega. Primaarse sektori koosseisu kuuluvad järgmised majandusharud: põllumajandus, jahindus, mesindus, metsandus ja kalandus. Primaarsest sektorist saadut kasutatakse osaliselt töötlemata, aga suurim osa on sekundaarse sektori ettevõtete tooraine. Primaarse sektori koosseisu kuulub mõnikord ka mäetööstus, kuid põhiliselt on mäetööstusega tegelevad ettevõtted teiste tööstusharude ettevõtted.
Primaarne sektor oli inimkonna ajaloos esimeseks majandustegevuseks (korilus ja jahindus). Tööstusliku pöörde alguseni oli temal maailmamajanduses suurim osatähtsus, aga sektori sees oli kõige olulisem põllumajandus.
Tänapäevuses majanduses näitab primaase sektori ülekaalus et riik või piirkond on mahajäänud. Selle näidena on Aafrika riikide suurim osa, kus siiani on hõivatud rahvastiku suurim osa põllumajanduses.
Riik, kus primaarne sektor on ülekaalus, on agraarühiskond.
Jean Fernel

Jean François Fernel (Ladina keel Joannes Fernelius; 1497 – 26. aprill 1558) oli Prantsusmaa arst, kes võttis kasutusele mõiste "füsioloogia" selleks, et kirjeldada uurimust keha kohta. Ta oli esimene inimene, kes kirjeldas lülisambakanalit.  Tema järgi on nimetatud kuukraater Fernelius.
Fernel väitis, et maitsepungad on tundlikud rasvale, mis osutus 21. sajandi alguses tehtud uuringutes tõeks.

Elulugu

Fernel sündis Montdidieris ja sai varasema hariduse Claremontis, hiljem ta läks õppima Pariisi Sainte-Barbe kõrgkooli. Alguses pühendus ta rohkem matemaatilistele ja astronoomilistele uuringutele, kuid alates 1534. aastast, pühendus ta täielikult meditsiinile, ta lõpetas selle eriala aastal 1530. Tema üldised teadmised, oskused ja edukus, millega ta osutus taaselustama Vana-Kreeka füüsikute uuringuid, andis talle maine.
Jan Miodek

Jan Miodek (sündinud 7. juunil 1946 Tarnowskie Górys Poolas) on poola (Sileesia) keeleteadlane, sileesia ja poola keele populariseerija, Wrocławi ülikooli professor.
2009. aastast juhib ta TVP Polonia saatesarja "Słownik polsko@polski".
1995. aastal sai Poola presidendilt Lech Wałęsalt professoritiitli. Miodek on Opole ülikooli (2006) ja Vilniuse Ülikooli (2005) audoktor.
Haapsalu metodisti kirik

EMK Haapsalu metodisti kirik on kirik Haapsalus aadressil Endla 6.
Kirikut kasutab Haapsalu metodisti kogudus.
Kirik on ehitatud 1922. aastal. Teise maailmasõja ajal paiknes kirikus Haapsalusse evakueeritud Tartu silmakliinik. 1961. aastaks ehitati orel.
Treitera

Treitera on lõikamise tööriist. Treitera koosneb tera peast ehk tera töötavast osast ja tera kehast, mille abil tera kinnitatakse terahoidjasse või mõnda teise kinnitusseadmesse.
Terapea koosneb esitahust, tagatahkudest, lõikeservadest ja teratipust.
Ettenihke suuna järgi eristatakse parempoolseid ja vasakpoolseid treiterasid.
Parempoolseteks treiteradeks nimetatakse niisuguseid terasid, mille pealõikeserv, kui parema käe peopesaga tera katta nii, et sõrmed oleksid suunatud treitera tipu poole, asuks pöidla suunas. Niisugune tera liigub töötamisel treipingis paremalt vasakule ehk tagumise tsenterpuki poolt spindlikasti poole.
Vasakpoolseteks nimetatakse niisuguseid treiterasid, millel pealõikeserv on pööratud pöidla poole, kui terale asetada eelneval viisil käsi.
Kose kalmistu

Kose kalmistu asub Kose alevikus Kose vallas Harju maakonnas.
See on suur kihelkondlikku päritolu kalmistu, kuhu on maetud nii tänase Kose kui ka Rae ja Anija valla surnuid. Kalmistu vanem osa paikneb ümber vana kabeli, mis tänapäeval kasutatakse matusetarvete ja tööriistade hoidlana.
Kalmistu vanimad hauatähised, milleks on paeristid ja üks paekivist hauaplaat, paiknevad vana kabeli läheduses. Hauaplaadil on kirjas nimi "Emilie Adelhelt" ja selle juurde on surma-aastana märgitud 1826.
Kalmistut ümbritseb maakividest laotud kiviaed, mille lõunapoolses osas on kolm väikest väravat. Peavärav, mille moodustavad kolm väravaposti koos nendevaheliste sepistatud väravatega, paikneb kalmistu idaküljes.
Kalmistu on arvele võetud ajaloomälestisena. Mälestiseks on arvatud ka kalmistul paiknev mälestussammas.
Kose kalmistule on teiste seas maetud ka Jaan Metua, Jaan Raeda ja Tõnu Tähe.
Soomusloom

Kirjeldus

Perekond ühendab imetajaid, kes meenutavad tohutu suurt kuusekäbi. Loomade kehad on kaetud serviti üksteise peal asetsevate hallikaspruunide sarvainest soomustega. Kere ja käppade alakülge ning koonu katavad karvad. Eesjäsemed on varustatud tugevate kaeveküünistega. Koon on pikk, suu väike, lõuad hammasteta, keel kuni 40 cm pikk, väga suurte süljenäärmete eritis on kleepub. Soomusloomad toituvad peaaegu eranditult sipelgatest ja termiitidest. Nende süljel on putukaid ligimeelitav meelõhn. 
Toitu otsivad nad öösiti. Enamik soomusloomi elab ühekaupa. 
Poegimine võib toimuda igal aastaajal. Tiinus vältab üle 5 kuu. 
Soomusloomade liha on söödav, soomustele omistab idamaade rahvameditsiin ravitoimet.
Vürtsbasiilik

Morfoloogia

Vürtsbasiilik võib kasvada 15–40 (60) cm kõrguseks. Lehed on munajad ja rootsulised, meenutavad veidi piparmündilehti. Eri vormidel võivad lehed olla ka piklikud, ümmargused või kurrulised. Läikivatel rohelistel lehtedel on tugev iseloomulik aroom ning olenevalt pigmendisisaldusest on lehed ja varred rohelised, rohekasvioletsed või violetsed.
Õite värvus on valgest kuni punaseni.

Kasvatamine

Vajab meie kliimas ettekasvatamist, külv märtsi lõpus või aprilli alguses sisetingimustes. Tõusmed ilmuvad 1,5–2 nädala pärast. Avamaale istutatakse juuni alguses, taimetihedus 30 x 25 cm. Vajab kerget, sooja ja rammusat mulda. Võrseid kogutakse enne õitsemist. Kui võrsed lõigata 5–6 cm kõrguselt maapinnast, annab taim augustis kordussaagi.

Toime

Basiilik sisaldab nii vähki inhibeerivaid kui ka põhjustavaid aineid, näiteks basiiliku eeterlikus õlis sisalduv estragool on loomkatsetes keha sees muutunud mürgiseks ja pärilikkust muutvaks aineks, põhjustades eriti maksavähki.
Raseduse ja lapse rinnaga toitmise ajal ei tohiks nimetatud taime saadusi suurtes kogustes tarbida. Väikelastele ei soovitata basiilikut manustada.
Meyer Werft

Seos Eestiga

Meyer Werfti laevatehases on ehitatud Eestis sõitnud laevadest Estonia, Meloodia, Corbiere, Roslagen ja Alandia ning veel Eesti lipu all olevatest Regula ja St. Ola.
Liebenburg

Geograafia

Vald asub Harzi mäestikust põhjas, Innerste kõrgustiku Salzgitteri küngastiku idaosas. See külgneb kreisikeskuse Goslariga, umbes 12 km lõunas; külgnevad omavalitsused põhjas on Salzgitter ja Schladen-Werla Wolfenbütteli kreisis.

Ajalugu

Galeriihaua arheoloogilised väljakaevamised näitavad asustust piirkonnas hilisneoliitikumis. Endised Saksi valdused kuulusid 1235. aastal äsjaloodud Hildesheimi piiskopkonnale.
Aastatel 1292 kuni 1302 püstitas vürstlik piiskop Siegfried II von Querfurt Levenborchi lossi Salzgitteri küngastikule, piiri lähedale Braunschweig-Wolfenbütteli vürstkonnaga. 1366. aastast panditi see tema järglaste poolt Braunschweigi kodanikele, kuna oli oluline kaubatee kaitsmisel riigilinn Goslariga.
Lossi hõivas pärast Hildesheimi piiskopkonna vaenust 1523. aastal sõjakas Braunschweig-Wolfenbütteli hertsog Heinrich II ja kasutas seda ajutiselt oma armukese Eva von Trotti peidupaigana. Katoliiklik hertsog omakorda kaotas selle protestantlikule Schmalkaldeni liidule, kelle väed tegutsesid Braunschweigi maadel 1542. aastast kuni lõpliku kaotuseni 1547. aasta Mühlbergi lahingus. Kolmekümneaastase sõja ajal kasutati kindlust 1625. aastal keiserliku generalissimuse Albrecht von Wallensteini peakorterina, Rootsi väed okupeerisid selle 1633. aastal ja Keiserlik armee vallutas selle tagasi 1641. aastal.
1643. aasta rahulepinguga Braunschweigi hertsogitega anti raskelt purustatud loss Hildesheimile tagasi, kui päevatöölised ja käsitöölised elasis selle müüride vahel. Hildesheimi vürstlikud piiskopid promoted the settlement of Catholic families. Loss ise ehitati barokkstiilis osaliselt uuesti üles Wittelsbachist vürstliku piiskopi Clemens Augusti käsul, kuni ehitustööd katkestati Seitsmeaastase sõja puhkemise tõttu 1756. aastal. Pärast piiskopkonna lõplikku sekulariseerimist 1802. aastal läks Liebenburg 1814. aastal Hannoveri kuningriigile.
Euroopa U23 meistrivõistlused kergejõustikus

Euroopa U23 meistrivõistlused kergejõustikus; ka Euroopa kuni 23-aastaste meistrivõistlused kergejõustikus (ametlikult European Athletics U23 Championships) on kuni 23-aastaste vanuseklassi Euroopa meistrivõistlused kergejõustikus.
Võistlusi koordineerib Euroopa Kergejõustikuliit (EAA). Esimesed meistrivõistlused toimusid 1997. aastal.
Aschau im Zillertal

Geograafia

Aschau asub Zillertali kitsas kaelas jõe mõlemal kaldal.
Jaan Muna

Tunnustused

2014. aasta Tartu linna päeval andsid Tartu linnapea Urmas Klaas ja linnavolikogu esimees Aadu Must Jaan Munale üle kodanikuaktiivsuse auhinna – klaasist muna kirjaga "Tartu kodanikuaktiivsuse klaasmuna".
Juri Boiko

Juri Boiko (sündinud 9. oktoobril 1958) on Ukraina majandustegelane ja poliitik.

Ukraina majanduselus

Aastatel 2002–2005 oli ta Naftogaz Ukrajinõ juhatuse esimees.

Ukraina poliitikas

Ta oli kütuse- ja energeetikaminister 2006–2007 ja 2010. Aastatel 2010–2012 oli ta kütuse- ja kivisöetööstuse minister. 
Kandideeris 2019. aasta Ukraina presidendivalimistel ning kogus esimeses voorus 11,67% häältest.
Kahar nurmikas

Kirjeldus

Kahara nurmika pööris on laiuv, 12–30 cm pikk, pikkade karedate harudega. Pähikud on 3–4,5 mm pikkused. Välissõklal on paljas. Keeleke on kuni 3 mm pikk, teritunud tipuga. Lehed on tipus paadikujuliselt ahenenud, 5–15 mm laiad. Alumised lehetuped on kaherealiselt lapikud, kuni 1 cm laiad ja karedad. Taimed on 60 kuni 100 cm kõrgused ja pika roomava risoomiga, õitsevad juunis–juulis.

Kasvukoht

Kahar nurmikas kasvab niisketes leht-ja segametsades, kaldavõsastikes.

Levik

Eestis paiguti.
Inguši keel

Sõnavara

Inguši keeles on palju on laensõnu vene, araabia, pärsia, osseedi ja gruusia keelest ning turgi keeltest.
Mererajoon

Mererajoon oli Tallinna linnarajoon aastatel 1945–1991. Aastatel 1991–1993 kandis nime Idarajoon. Mererajoon oli nii pindalalt kui ka rahvaarvult suurim Tallinna linnarajoon.
Mererajoon moodustati 18. mail 1945 ENSV Ülemnõukogu Presiidiumi seadluse kohaselt.
Mererajoon hõlmas Tallinna idapoolse osa, sealhulgas Mere puiestee ja Tartu maantee vahelise osa kesklinnast, Kadrioru, Pirita, Merivälja, Kose, Mõigu, Ülemiste ja mitu muud väiksemat linnaosa ning kogu Lasnamäe.
Territoorium oli 57,6 km², koos Mererajoonile alluva Maardu linnaga 80,2 km².
1989. aasta rahvaloenduse andmetel oli Mererajoonis 149 574 elanikku. Neist oli eestlasi 57 745 (38,61%), venelasi 72 329 (48,36%), ukrainlasi 8461 (5,66%), valgevenelasi 4659 (3,11%), juute 1084 (0,72%) ja soomlasi 994 (0,66%).